Kiegészítő tájékoztatás I.

Tisztelt Ajánlattevők!

A MÁV Zrt. által indított **„Gyermekvasút telephely áramellátásának felújítása”** tárgyú beszerzési eljárásban Ajánlattevők által feltett kérdésekre ezúton küldjük meg az Ajánlatkérő válaszát.

* Kérjük megerősíteni, hogy az ELMŰ hálózati csatlakozási ponton rendelkezésre álló villamos teljesítmény bővítése ajánlattevőnek nem feladata!
	+ Teljesítmény bővítés nem tartozik az Ajánlatadó feladatai közé.
* Kérjük megerősíteni, hogy az épületi főelosztó telepítése nem jelen tender feladatai közé tartozik!
	+ Az épületi főelosztó telepítése nem jelen tender feladata, az egy másik, már futó kivitelezés kereteiben készül el.
* Kérjük megadni a fűtéskorszerűsítési tender és jelen tender határfelületeit, kapcsolódási pontjait!
	+ A fűtéskorszerűsítési tender, és jelen tender kapcsolódási pontja, határfelülete az épület új főelosztójának betáplálási pontja. Az új kábel bekötését Ajánlattevőnek kell elvégezni.
* Kérjük megadni a fűtéskorszerűsítési projekt vállalkozójának elérhetőségét, a munkák összehangolása érdekében!
	+ A projekt elektromos kapcsolattartója Tóth János. Telefonszám: +36-20-579-9299, e-mail: unitechhomekft@gmail.com. A projekt Fővállalkozója: Rail Safe Kft., Telefonszám: +36-20-544-8097, e-mail: railsafe@railsafe.hu
* Ugye, jól értelmezi ajánlattevő, hogy a betápláló kábel nyomvonala feletti/melletti terület tisztítása (depónia anyagok elpakolása, bozót- és cserjeírtás, fakivágás, tuskózás) nem tartozik az ajánlatevő feladatai közé?
	+ A depónia anyagok elpakolása Ajánlatkérő feladata. A szükséges bozót- és cserjeírtás, fakivágás, tuskózás Ajánlatadó feladata.
* Kérjük megadni, hogy a munkálatok során szükséges hálózati lekapcsolások alkalmával az üzemi áramellátás folyamatos biztosítására szolgáló aggregátor biztosítása az ajánlattevő feladata-e? Amennyiben igen, úgy melyik költségvetési soron költségelhető?
	+ A munkálatok során a hálózati lekapcsolások alkalmával biztosítandó üzemi áramellátás folyamatos biztosítására szolgáló aggregátor biztosítása Ajánlattevő feladata. Költségelni a „07. Egyéb tételek”, „19 Költségtérítések” 2. pontján kérjük.
* Kérjük megadni, hogy az esetlegesen beszerzendő hatósági, közmű szolgáltatói engedélyek, nyilatkozatok beszerzése ajánlattevő feladata-e?
	+ Igen, ezek beszerzése Ajánlattevő feladata.
* Kérjük megerősíteni, hogy a betápláló kábel nyomvonala végig MÁV tulajdonú/kezelésű területen halad!
	+ A betápláló kábel nyomvonala végig MÁV tulajdonú és kezelésű területen halad.
* Kérjük megadni, hogy a villamos elosztó helyiségbe történő kábelbevezetés vízzáró kialakítását melyik soron kell költségelni.
	+ Költségelni a „07. Egyéb tételek”, „33 Falazás és egyéb kőművesmunka” 6. pontján kérjük.
* Kérjük megadni, hogy a szerelőaknákban a horonyvésés helyett megengedhető-e falon kívüli fém védőcsöves szerelés.

A védőcső szerelést a tervben ismertetett, horonyvéséses megoldással kérjük árazni. Ettől függetlenül kérjük Ajánlatadót, hogy ajánlatát mind a horonyvésett, mind a falon kívüli megoldásra árazza be.